Bathukamma Song: మంగ్లీ బత...
దిగ్గజ ద్విచక్ర వాహన సంస్ధ 'రాయల్‌ ఎన్‌ఫీల్డ్‌' మరో కొత్త మోడల్‌ బైక్‌ దేశీయ మార్కెట్లోకి వచ్చింది. ప్రత్యేక ఎడిషన్ కింద 'రాయల్‌ ఎన్‌ఫీల్డ్‌ క్లాసిక్‌ 500 పెగాసస్‌' బైక్‌ను గురువారం (మే 31) భారత మార్కెట్లో విడుదల చేశారు. దీని ధర రూ. 2.49 లక్షలు (ఆన్-రోడ్ (మహారాష్ట్ర)గా ఉంది. జులై 10 నుంచి ఈ బైక్‌ల విక్రయాలు చేపట్టనున్నారు. ఈ ప్రత్యేక ఎడిషన్ కింద కేవలం 1000 బైక్‌లను మాత్రమే తయారుచేస్తున్నట్లు సంస్థ తెలిపింది. వీటిలో భారత్‌ విపణిలో 250 బైక్‌లను విక్రయించనుంది. మిగతా వాటిని యూకే, యూఎస్‌, ఆస్ట్రేలియాలో అమ్మనున్నారు.
స్టాండర్డ్‌ క్లాసిక్‌ 500 బైక్‌ తరహాలోనే క్లాసిక్‌ 500 పెగాసస్‌ను రూపొందించారు. అయితే కొన్ని అధునాతన ఫీచర్లను జతచేశారు. ఇందులోని 499 సీసీ, ఎయిర్‌కూల్డ్‌, సింగిల్‌ సిలిండర్‌ ఇంజిన్‌ 27.2 బీహెచ్‌పీ పవర్‌ను ఉత్పత్తి చేస్తుంది. దీని బరువు 194 కేజీలు. అంతర్జాతీయ మార్కెట్లో తమ మార్కెట్‌ షేరును విస్తరించడమే లక్ష్యంగా బైక్‌లను విడుదల చేస్తున్నట్లు సంస్థ తెలిపింది. ఇక త్వరలోనే తమిళనాడు రాజధాని చెన్నైలో రాయల్‌ ఎన్‌ఫీల్డ్‌ టెక్నాలజీ సెంటర్‌ను ప్రారంభించనున్నారు.
బైక్ గురించి మరిన్ని వివరాలు...
5-స్పీడ్ గేర్‌బాక్స్ అనుసంధానం గల ఇది గరిష్టంగా 27.2బిహెచ్‍‌‌పి పవర్, 41.2ఎన్ఎమ్ టార్క్ ప్రొడ్యూస్ చేస్తుంది. ఛాసిస్, బ్రేకులు, ట్రాన్స్‌మిషన్, క్లచ్ మరియు టైర్లలో ఏ విధమైన మార్పులు జరగలేదు.
రాయల్ ఎన్‌ఫీల్డ్ లిమిటెడ్ ఎడిషన్‌గా అందుబాటులోకి తీసుకొచ్చిన సరికొత్త 'పెగాసస్ 500' బైకులో మిలిటరీ స్టైల్లో ఉన్న క్యాన్వాస్ ప్యానీయర్ బ్యాగులు, లెథర్ పట్టీలు మరియు ఫ్యూయల్ ట్యాంక్ మీద అచ్చం ఫ్లయింగ్ ఫ్లీ బైకు మీద ఉన్నటువంటి పెగాసస్ (ఎగిరే రెక్కల గుర్రం) లోగో ఉంది.
హ్యాండిల్ బార్, హెడ్‌లైట్ బెజెల్, ఎగ్జాస్ట్ మఫ్లర్, ఇంజన్ మరియు రిమ్ములు వంటివి బ్లాక్ కలర్ ఫినిషింగ్‌లో ఉన్నాయి. మరియు అన్ని లిమిటెడ్ ఎడిషన్ మోటార్ సైకిళ్ల మీద ఒక క్రమ పద్దతిలో కేటాయించిన సీరియల్ నెంబర్ ఫ్యూయల్ ట్యాంక్ మీద ఉంటుంది.
అంతర్జాతీయ మార్కెట్లో 'రాయల్ ఎన్‌ఫీల్డ్‌ పెగాసస్ 500' ఆలివ్ డ్రాబ్ గ్రీన్, సర్వీస్ బ్రౌన్ రంగులో లభ్యంకానుంది. భారత్‌లో మాత్రం కేవలం సర్వీస్ బ్రౌన్ కలర్‌ బైక్ మాత్రమే లభ్యం కానుంది.